ลูกยังกินนมแม่อยู่ อยากทราบว่าเเม่สามารถทานวิตามินหรือคอลลาเจนได้ไหมคะ จะมีผลกระทบต่อลูกน้อยมั้ยคะ?
สวัสดีค่ะ หากแม่สามารถทานอาหารได้ครบ 5 หมู่ และทานได้เพียงพอในแต่ละวัน ก็ไม่จำเป็นต้องทานวิตามินหรือคอลลาเจนเสริมแต่อย่างใดค่ะ เพราะหากเราทานผักและผลไม้ได้ทุกวัน ร่างกายเราก็ย่อมจะไม่ขาดวิตามิน สำหรับคอลลาเจน ก็คือโปรตีนอย่างหนึ่ง ซึ่งเมื่อทานเข้าไปแล้ว ร่างกายก็จะย่อยสลายเป็นกรดอะมิโน ไม่แตกต่างจากการทานโปรตีนชนิดอื่นๆ ค่ะ ดังนั้น หากเราสามารถทานโปรตีนได้เพียงพอในแต่ละวัน ไม่ว่าจะมาจากเนื้อสัตว์ นม ไข่ ถั่ว ก็ไม่จำเป็นต้องทานคอลลาเจนเสริมเช่นกันทั้งนี้ วิตามินและคอลลาเจนที่แม่จะได้รับจากอาหารในธรรมชาติ ไม่ได้มีผลเป็นอันตรายอะไรต่อทารกที่ดูดนมแม่ แต่หากเป็นวิตามินสังเคราะห์หรือคอลลาเจนที่อยู่ในรูปแบบผลิตภัณฑ์เสริมอาหาร ก็อาจมีการเติมสารต่างๆ เช่น สารกันเสีย สีสังเคราะห์ แต่งกลิ่นสังเคราะห์ เป็นต้น ซึ่งหากทานต่อเนื่องก็อาจจะสมในร่างกายแม่ และอาจไปสะสมในร่างกายของลูกที่ดูดนมแม่ได้ค่ะ ดังนั้น หากต้องการทาน ควรทานเป็นระยะเวลาสั้นๆ ไม่ควรทานต่อเนื่องนานค่ะ